Държавен вестник, бр. 54, 2013 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  54
Съгласно чл. 17, ал. 1, т. 4 във връзка с чл. 21, 
ал. 4 от Наредба № 7 от 2003 г. за правила и 
нормативи за устройство на отделните видове 
територии и устройствени зони в съществуващия 
жилищен комплекс, какъвто е ж.к. Крива река, 
следва да се предвидят обществени озеленени 
територии, които са най-малко 15 % от общата 
територия на жилищния комплекс. Съгласно т. 2 
по приложението към чл. 3, ал. 2 ЗУЗСО тези пло­
щи са с режим на „Тго“. В случая осигуряването 
на предвидения процент зелени площ за широко 
обществено ползване в границите на изградения 
жилищен комплекс е направено с ОУП на СО с 
предвиждане на зони „Тго“, в които с проекта са 
обособени самостоятелни УПИ. В необходимия 
% озеленяване са включени и озеленените пло­
щи в междублоковите пространства и в УПИ X, 
кв. 5. Постигнатият % е 16,42 % в зона „Жк“ и 
7,03 % – за цялата територия. Законът не забра­
нява на административния орган при одобряване 
на подробния устройствен план да предвиди и 
по-високи показатели от минимално изискуемите, 
като в това отношение той действа при условията 
на оперативна самостоятелност и прави преценка­
та си по целесъобразност. Озеленените площи са 
предвидени в междублоковите пространства във 
всеки един от кварталите в плана за обслужване 
на реализираното жилищно строителство и са 
неделима част, елемент от едно комплексно по своя 
характер мероприятие. Тяхното предназначение 
е да обслужват основното мероприятие и те са 
елемент от благоустрояването на целия жилищен 
комплекс. УПИ, предназначени „за озеленяване 
с режим на Тго“, стават част от зелената система 
на СО и попадащите в тях имоти на физически 
и юридически лица подлежат на отчуждаване 
по реда на ЗОС.
С проекта единствено имот № 321 попада в 
УПИ Х – за озеленяване с режим на Тго, кв. 5, 
тъй като попада в реализирано озеленяване, 
включително с висока дървесна растителност и 
детска площадка.
В ж.к. Крива река е потвърдено УПИ за 
съществуващото детско заведение в нов УПИ 
III – за детско заведение, кв. 3.
Площта на УПИ е съобразена с изискването 
на чл. 40, ал. 1 от Наредба № 7 от 2003 г. за 
ПНУОВТУЗ и чл. 6, ал. 1 от Наредба № 3 от 2007 г. 
за здравните изисквания към детските градини.
С разрешение на министъра на образовани­
ето, младежта и науката границите на парцела 
за съществуващото училище е редуциран, като е 
съобразена и потвърдена съществуващата на мяс­
то част от ул. Богдановец между о.т. 46 – о.т. 44. 
Създаден е УПИ I – „за училище“ в кв. 7, УПИ 
XI-55 в кв. 3 и имот с пл. № 54 – общинска 
собственост, по решение на ОЕСУТ в протокол 
№ ЕС-Г-14 от 19.02.2013 г., т. 10, е приобщен към 
УПИ III – „за детско заведение“ в кв. 3.
С плана за регулация се създават УПИ, предназ­
начени „за жилищно строителство“ на съществу­
ващите жилищни сгради, застроени с характер на 
комплексно застрояване. Прилежащите площи са 
определени по правилата на приложение № 1 към 
чл. 21 от Наредба № 7 от 2003 г. за ПНУОВТУЗ, 
като е отчитано съществуващото положение 
на сградите и терена и съществуващата висока 
дървесна растителност.
С горното е спазена разпоредбата на чл. 22, 
ал. 7, изр. 1 от ЗУТ.
За останалите имоти – частна собственост, 
се обособяват самостоятелни УПИ, като същите 
се съобразяват максимално с имотните граници 
по кадастралния план и се предвиждат с пред­
назначение, съответстващо на допустимото за 
съответната устройствена зона, като са отчетени 
и действащите влезли в сила ПУП.
Имотите – частна общинска собственост, са 
урегулирани с преобладаващо общественообслуж­
ваща функция – за улици, наземно паркиране, „за 
детска занималня и ОО“, „за озеленяване“, „за 
детско заведение“, „за училище“, „за озеленяване, 
спорт и КОО“, като по този начин планът е по-
икономично осъществим и се решават конста­
тираните от направения анализ на територията 
проблеми.
С проекта проектантският колектив предлага 
образуване на УПИ, в които попадат повече от 
един имот, което изисква сключване на договори 
по чл. 15, ал. 3 или 5 ЗУТ, съответно чл. 17, ал. 3 
или 5 ЗУТ.
УПИ V-52, 53 от кв. 3 е образуван в резултат 
на волята на собствениците и е представен пред­
варителен договор по чл. 15, ал. 3 ЗУТ.
С УПИ XII-258, 259 от кв. 13 е запазено пред­
виждането по предходен план, което осигурява 
и по-целесъобразно застрояване с оглед предви­
деното сключено застрояване в съседните УПИ.
Липсата на договор по чл. 15, ал. 3 или 5 ЗУТ 
обаче препятства възможността поради липса на 
правно основание за одобряване на това УПИ с 
настоящия план.
Предвид горното план за регулация не се 
одобрява за: УПИ XII-258, 259 от кв. 13. УПИ 
е обозначен върху графичната част на ПР със 
сив цвят.
СОС приема решението на проектантския 
колектив относно предвиденото застрояване в 
горепосочения УПИ за целесъобразно и отгова­
рящо на законовите изисквания, поради което 
приема, че следва да се одобри проектът за план 
за застрояване за това УПИ, който ще се приложи 
след провеждане на процедурите за одобряване 
на план за регулация в условията на чл. 15 ЗУТ.
От ПР не се изключват тези УПИ в съсоб­
ственост, в които има съществуващо застрояване, 
реализирано по разрешение за строеж и/или, 
което е въведено в експлоатация.
СОС приема мотивите в протокол на ОЕСУТ 
№ ЕС-Г-20 от 12.03.2013 г., т. 2, относно взетото 
решение кв. 14 да бъде изключен от обхвата на 
одобряване на ПРЗ на ж.к. Крива река предвид 
постъпилите множество възражения, изискващи 
цялостно преработване на същия и ново съоб­
щаване по реда на чл. 128, ал. 10 ЗУТ, което 
ще наруши принципа за бързина и процесуална 
икономия по чл. 11 АПК, спазване на сроковете 
за произнасяне и издаване на индивидуалния 
административен акт по ЗУТ и АПК и защитата 
на приоритетния интерес на заинтересованите 
лица в целия обхват на плана.